Nina Vorotintseva

Nina Pavlovna Vorotintseva (; 1900-1930) errusiar arkitektoa izan zen. Bere lanak eta ikerketak errealitate sozialista baterako etxebizitza- eta industria-eredu berriak bilatzera bideratu zituen. Sobietar Batasunean arkitektura konstruktibistaren hastapenetan parte hartu zuen.

 Prestakuntza 
Nina Pavlovna Vorotintseva Moskuko Ingeniari Zibilen Institutuan (MIGI) trebatutako arkitekto errusiarra izan zen. Erakunde horretan graduatu zen Sobietar Batasuneko goi-mailako hezkuntza-sisteman erabat trebatutako arkitekturako profesionalen lehen belaunaldia. Estatu berriaren idealekin konprometitutako akademia zenez, bere ikasleak prestatu zituen era aktiboan aurre egiteko mota berriko eraikinen eskaerei, gizarte-errealitate berri bati eta bere garaiari egokitutakoei. Vorotyntsevaren interes profesionalak norabide horretan joan ziren.

 Ibilbidea 
Arkitektura konstruktibistaren aitzindari oso aktibo bihurtu zen. OSA (Arkitekto Garaikideen Elkartea) taldearen sorreran parte hartu zuen 1925ean, gerora lanak aurkeztu zituen Sovremmenaia Arjitektura (S.A.) aldizkariak deitutako 1927ko Moskuko Arkitektura Modernoaren Lehen Erakusketan, eta OSA taldearen lehen konferentzia publikoan  parte hartu zuen 1928an.

Eraiki zuen proiektu garrantzitsuenetako bat Moskuko Albaitaritzako Medikuntza Esperimentaleko Institutua izan zen (1929), Vladimirovekin lankidetzan diseinatua.

1930ean, S.A. aldizkariaren 3. zenbakiak Nina Vorotintsevaren heriotza iragarri zuen (hogeita hamar urte eskas zituela). Vorotintseva «arkitekto konstruktibista aktiboa zen, eta bere lanaren zati handi bat etxebizitza- eta industria-eredu sozialista berriak bilatzera bideratu zuen». Arkitektoak ekarpen garrantzitsuak egin zituen lanbidean emandako sei urteetan.

 Erreferentziak 

 Ikus, gainera 

 Emakumeak arkitekturan

 Kanpo estekak 

Kategoria:Errusiako arkitektoak
Kategoria:Emakume arkitektoak